CELEX: 62021CN0418
Language: mt
Date: 2021-07-09 00:00:00
Title: Kawża C-418/21: Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fid-9 ta’ Lulju 2021 – Orthomol pharmazeutische Vertriebs GmbH vs Verband Sozialer Wettbewerb e.V.

22.11.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 471/16
            
         
      Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fid-9 ta’ Lulju 2021 – Orthomol pharmazeutische Vertriebs GmbH vs Verband Sozialer Wettbewerb e.V.
      (Kawża C-418/21)
      (2021/C 471/23)
      Lingwa tal-kawża: il-Ġermaniż
      
         Qorti tar-rinviju
      
      Oberlandesgericht Düsseldorf
      
         Partijiet fil-kawża prinċipali
      
      
         Rikorrent: Orthomol pharmazeutische Vertriebs GmbH
      
         Konvenut: Verband Sozialer Wettbewerb eV
      
         Domandi preliminari
      
      
                  1.
               
               
                  Taħt liema kundizzjonijiet ikun hemm rekwiżiti nutrittivi oħra b’għan mediku skont l-Artikolu 2(2)(g) tar-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (1),
                  jiġifieri:
                  dawn jeżiġu li – kif imsemmi fl-ewwel alternattiva, flimkien mal-ħila limitata, debboli jew kompromessa li jieħdu, jiddiġerixxu, jassorbu, iħaddmu jew ineħħu ikel normali – ikun hemm rekwiżit nutrittiv ikbar minħabba l-marda, li għandu jiġi kopert mill-ikel,
                  jew huwa suffiċjenti li l-pazjent ġeneralment jibbenefika mill-konsum ta’ dan l-ikel peress li s-sustanzi inklużi fih jikkumbattu d-disturb jew inaqqsu s-sintomi?
               
            
                  2.
               
               
                  Fil-każ li l-ewwel domanda tingħata risposta skont l-alternattiva msemmija fl-aħħar:
                  L-“informazzjoni xjentifika aċċettata b’mod ġenerali” fis-sens tal-Artikolu 2(2) tar-Regolament Delegat tal-Kummissjoni (UE) 2016/128 tal-25 ta’ Settembru 2015 li jissupplimenta r-Regolament (UE) Nru 609/2013 tal-Parlament Ewropew u tal-Kunsill fir-rigward tar-rekwiżiti speċifiċi dwar il-kompożizzjoni u l-informazzjoni għall-ikel għal skopijiet mediċi speċjali (2) teżiġi f’kull każ studju aleatorju, plaċebo-ikkontrollat u double-blind li, minkejja li ma jikkonċernax il-prodott inkwistjoni nnifsu, jipprovdi minn tal-inqas indikazzjonijiet dwar l-effetti invokati?
               
            
         (1)  ĠU 2013, L 181, p. 35, rettifika fil-ĠU 2017, L 320, p. 31.
      
         (2)  ĠU 2016, L 25, p. 30.